1999/559/EY: Komission päätös, tehty 10 päivänä elokuuta 1999, yhteisön rahoitusosuudesta bluetongue-taudin hävittämiseksi Kreikasta taudin kulkeutuessa uudelleen maahan (tiedoksiannettu numerolla K(1999) 2622) (Ainoastaan kreikankielinen teksti on todistusvoimainen)



Virallinen lehti nro L 211 , 11/08/1999 s. 0055 - 0056



KOMISSION PÄÄTÖS, tehty 10 päivänä elokuuta 1999, yhteisön rahoitusosuudesta bluetongue-taudin hävittämiseksi Kreikasta taudin kulkeutuessa uudelleen maahan (tiedoksiannettu numerolla K(1999) 2622) (Ainoastaan kreikankielinen teksti on todistusvoimainen) (1999/559/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista tehdyn neuvoston päätöksen 90/424/ETY(1), sellaisena kuin se on viimeksi muutettuna päätöksellä 94/370/EY(2), ja erityisesti sen 6 artiklan, sekä katsoo, että 1) Dodekanesian ja Samoksen nomosten alueella sijaitsevilla Rodoksen, Kosin ja Lerosin saarilla esiintyi bluetongue-tautia lokakuun lopun ja joulukuun alun 1998 välisenä aikana, 2) tautia levittivät tuulen ulkomailta tuomat saastuneet vektorit, 3) Kreikan viranomaiset toteuttivat kiireellisiä toimenpiteitä ja yhteisön osallistuminen näiden toimenpiteiden rahoitukseen vahvistettiin komission päätöksellä 1999/221/EY(3), 4) päätöksessä 1999/293/EY(4) säädetään bluetongue-taudille alttiisiin lajeihin kuuluvien elävien eläinten ja niistä saatavien tiettyjen tuotteiden siirtämistä koskevista suojatoimenpiteistä, 5) viimeiset kliinisesti todetut bluetongue-tautitapaukset todettiin joulukuun 1998 alussa, 6) on suositeltavaa ottaa käyttöön varojärjestelmä, jotta ulkomailta tulevat uudet virustapaukset voidaan havaita mahdollisimman nopeasti, 7) uusien tautitapausten ilmetessä on tarpeen toteuttaa kiireellisiä toimenpiteitä taudin leviämisen ehkäisemiseksi poistamalla viruslähde, 8) naudansukuisten lajien osalta poistaminen tapahtuu hävittämällä erityisvalvonnassa pidettävät tartunnan saaneet eläimet ja samalla tilalla pidettävät negatiivisesti serologisiin kokeisiin reagoivat eläimet, 9) lampaan- ja vuohensukuisten lajien osalta poistaminen tapahtuu hävittämällä karja, jossa on todistettavasti merkkejä taudista, 10) eläinten hävittämistoimenpiteitä ole ole mukautettu epidemiatilanteeseen, ja niitä olisi tällaisessa tilanteessa tarkasteltava uudelleen, 11) kymmenen tautipesäkkeen esiintymistä samalla saarella voidaan pitää epidemiana, 12) on suositeltavaa jatkaa vektoripopulaatioiden vähentämiseen tähtääviä toimia keskittämällä toimet sellaisiin kohteisiin, jotka ovat erityisen suotuisia vektorien lisääntymiselle, ja 13) tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Kreikan on 1 päivästä heinäkuuta 1999 perustettava erityisvalvonnassa pidettävien nautaeläinten ryhmiä niille paikoille, joilla taudin uuden kulkeutumisen vaara on suurin. Ryhmiä on perustettava seuraavasti: - 10 viiden eläimen ryhmää Rodoksella ja Kosilla - 5 viiden eläimen ryhmää Samoksessa - 2 viiden eläimen ryhmää Lerosissa. Kreikan on toimitettava 1 päivään elokuuta 1999 mennessä komissiolle kyseisten alueiden kartta, joista käy ilmi valitut sijaintipaikat. Erityisvalvonnassa oleville eläimille on tehtävä serologinen koe joka viidestoista päivä ja tartunnoista on ilmoitettava viipymättä komissiolle ja jäsenmaille. 2 artikla Kreikan on varmistettava, että - kaikki erityisvalvonnassa pidettävät tartunnan saaneet eläimet ja samalla tilalla pidettävät negatiivisesti serologisiin kokeisiin reagoivat eläimet hävitetään, - lammaskarja, jossa on merkkejä bluetongue-taudista, hävitetään. 3 artikla Kreikan on pyrittävä tuhoamaan vektoripopulaatiot käsittelemällä kaikki sellaisten tilojen, joilla pidetään tai kasvatetaan karjaa, läheisyydessä olevat culicoides imicola-lajin lisääntymispaikat torjunta-aineella. 4 artikla Yhteisön osuus näiden toimenpiteiden, joilla pyritään paljastamaan mahdollisimman nopeasti bluetongue-viruksen maahantulo ja taudin uusi kulkeutuminen ja joita toteutetaan 15 päivään syyskuuta 1999, kuluista on enintään 0,3 miljoonaa euroa ja - 50 prosenttia erityisvalvonnassa 2 artiklan mukaisesti pidettävien nautaeläinten serologisista kokeista aiheutuneista kuluista, - 50 prosenttia erityisvalvonnassa pidettävien tartunnan saaneiden eläinten ja samalla tilalla tai tiloilla pidettävien negatiivisesti serologisiin kokeisiin reagoivien eläinten teurastamisesta ja hävittämisestä omistajille maksettavista korvauksista Kreikalle aiheutuneista kuluista, - 50 prosenttia lammaskarjojen, joissa on todistettavasti merkkejä taudista, teurastamisesta ja hävittämisestä omistajille maksettavista korvauksista Kreikalle aiheutuneista kuluista enintään 10 karjasta saarta kohti, - 50 prosenttia vektorien lisääntymispaikkojen torjunta-ainekäsittelystä Kreikalle aiheutuneista kuluista, - 50 prosenttia 8 päivän tammikuuta 1999 jälkeen toteutetuista, päätöksen 1999/221/EY liitteessä tarkoitetun serologisen valvontaohjelman loppuunsaattamiseen tarvittavista toimista Kreikalle aiheutuneista kuluista. 5 artikla 1. Yhteisön rahoitusosuus myönnetään perusteena olevien asiakirjojen esittämisen jälkeen. 2. Edellä 1 kohdassa tarkoitettuihin asiakirjoihin on sisällyttävä: a) epidemiologinen selvitys kaikista tiloista, jolla eläimiä on teurastettu; b) rahoituskertomus, jossa mainitaan erityisesti - tuensaajat, heidän osoitteensa, teurastettujen eläinten lukumäärä, laji ja luokka, teurastuspäivä, maksetun tuen määrä (ilman arvonlisäveroa) sekä maksupäivä, - muiden yhteisön rahoitusosuudesta katettavien toimenpiteiden osalta menoluettelo, toimenpiteiden kuvaus ja maksupäivä mukaan lukien, c) kertomus, jossa vahvistetaan 1, 2 ja 3 artiklassa säädettyjen toimenpiteiden toteuttaminen. 6 artikla Maksuhakemukset, joiden mukana on oltava 5 artiklassa tarkoitetut perusteena olevat asiakirjat, on toimitettava komissiolle ennen 1 päivää maaliskuuta 2000. 7 artikla 1. Komissio voi yhteistyössä toimivaltaisten kansallisten viranomaisten kanssa tehdä paikalla tarkastuksia toimenpiteiden soveltamisen ja niistä aiheutuneiden kulujen varmistamiseksi. Komissio ilmoittaa jäsenvaltioille tarkastusten tuloksista. 2. Neuvoston asetuksen (ETY) N:o 729/70(5) 8 ja 9 artiklaa sovelletaan soveltuvin osin. 8 artikla Tätä päätöstä tarkastellaan uudelleen Kreikan tai komission aloitteesta, jos tilanne edellyttää uusien toimenpiteiden toteuttamista, ja erityisesti epidemiatapauksessa. 9 artikla Tämä päätös on osoitettu Helleenien tasavallalle. Tehty Brysselissä 10 päivänä elokuuta 1999. Komission puolesta Franz FISCHLER Komission jäsen (1) EYVL L 224, 18.8.1990, s. 19. (2) EYVL L 168, 2.7.1994, s. 31. (3) EYVL L 82, 26.3.1999, s. 44. (4) EYVL L 114, 1.5.1999, s. 55. (5) EYVL L 94, 28.4.1970, s. 13.